# אדריכל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אדריכל בעבודת, חיתוך עץ מתוך ירחון נורבגי משנת 1893

אדריכל או ארכיטקט (Architect) עוסק באדריכלות, כלומר בתכנון מבנים, אך גם מתמחה לעתים בתכנון עירוני,אדריכלות נוף ואדריכלות פנים.

מקור השם אדריכל באכדית: ארע-דכלי, שתורגם כ"ארדיכל" (אבי ההיכל). בלעז פירושו ארכי-טקט (רב בנאי או בונה הלוחות מלשון טקטוניקה). בעבר, האדריכל אכן היה הבנאי הראשי והאחראי הבלעדי לתכנון ובניית הבניין. מאז המאה ה-19 עוסקים האדריכלים בעיקר בתכנון ולא בבנייה וגם תכנון הקונסטרוקציה עבר עם השנים לאחריותם של המהנדסים. כיום, עוסק האדריכל בתכנון ובעיצוב הבניין כאשר מהנדס אזרחי אחראי על תכנון הקונסטרוקציה ובדרך כלל אדם שלישי הוא מנהל הבנייה בפועל.

במקצוע הבניה מעורבים גורמים ומומחים רבים לכל תחום, ותפקידו של האדריכל להוביל ולנצח על מלאכת הבניה. על האדריכל להכין תכנון אשר מקשר בין דרישותיו לצרכיו של המזמין. עליו לתכנן את הבניין עבור האנשים שישתמשו בו מתוך ראייה רחבה של תיפקוד החברה, המשפחה והפרט והתכנון חייב להתייחס גם לנתוני השטח והאקלים, ולהיות מקושר לסביבתו האורבנית. את כל הגורמים הללו חייב האדריכל לקחת בחשבון בתכנון יחד עם ההיבטים ההנדסיים וכן גם חוקים ותקני בנייה המחייבים בכל מקרה.

תחומים נוספים בהם עוסקים אדריכלים הם:

1. תכנון עירוני - תחום זה עוסק בעיצובם של יישובים וערים, החל מהגדרת ייעודם של אזורים בחוק ועד עריכת תכניות בינוי מפורטות למבנה השכונה, הרחוב ואף הנחיות לעיצוב הבית. אדריכל בעל תואר שני בתכנון ערים יכול לעסוק בזה באופן רשמי.
2. אדריכלות פנים גם הוא תחום אשר נמצא בהכשרתו של האדריכל. במבנים רבים, בפרט במבני ציבור, מעצב האדריכל את כל מרכיבי המבנה כולל את כל מרכיבי חללי הפנים. למרות זאת, ישנם כיום אדריכלים אשר בוחרים להתמחות בתחום הזה בלבד, כמו כן עוסקים בתחום הזה אף מעצבים אשר אינם אדריכלים בהכשרתם.
3. אדריכלות נוף - תחום שעוסק בתכנון של שטחים פתוחים כגון גנים, כיכרות, טיילות וכדומה. תחום זה, אשר בו עוסקים בעיקר אדריכלי נוף שהוכשרו למקצוע זה, כולל תכנון ועיצוב של חללים פתוחים ולא של מבנים.

בניגוד לדיעה הקיימת, אדריכל, בדיוק כמו מעצב, אינו אמן, כיוון שבעוד שאמן יוצר בצורה חופשית, הרי אדריכל כבול לדרישות ולצרכים של הלקוח.

כיום נעשה שימוש בהשאלה בשם "אדריכל" לביטוי תפקיד מוביל בנושאי תכנה ואסטרטגיה עסקית ומדינית. דוגמאות ביטויים וכינויים בהם נעשה שימוש במושג אדריכל הם "אדריכלי הסכם אוסלו", "אדריכל התוכנה הראשי" (שם תפקידו של ביל גייטס במיקרוסופט) ועוד.

## [עריכה] הכשרת האדריכל

מעמדו המקצועי של האדריכל דומה למקצועות חופשיים כגון רופא, עורך דין, רואה חשבון. הכשרתו של האדריכל היא רחבה מאוד ואורכת בין 5 ל-7 שנים. במספר ארצות התואר ניתן כתואר שני ואף שלישי (דוקטור), וכולל גם לימודי הנדסה (תואר אינג') כחלק מהכשרת האדריכל.

על האדריכל לשלוט בתחומים רחבים מאוד של ידע: תורת הבניה, הנדסה, חשמל, סניטציה, חומרים, תולדות האומנות, עיצוב, היסטוריה, היבטים פיזיים, חברתיים, תרבותיים, אקלים, תנועה, צמחיה ועוד. עובדה זו ייחודית למקצוע האדריכל: בעוד רוב בעלי המקצוע מתמחים בתחום צר יותר ויותר עם השנים, אצל האדריכל תחום הידע רק הולך ומתרחב יותר עם השנים.
בארץ ניתן ללמוד את מקצוע האדריכלות (לתואר ראשון B. Arch) במספר מוסדות:

- הטכניון - מכון טכנולוגי לישראל, שבחיפה.
- אוניברסיטת תל אביב.
- אקדמיה בצלאל בירושלים.
- ויצ"ו חיפה.
- מכללת יהודה ושומרון, אריאל.

תואר שני באדריכלות ניתן ללמוד רק בטכניון (או במוסדות רבים בחו"ל).

## [עריכה] ראו גם

מיזמי קרן ויקימדיה |  |
ערך מילוני בוויקימילון: אדריכל

- עיצוב פנים
- תכנון עירוני
- רשימת אדריכלים מפורסמים

## [עריכה] קישורים חיצוניים

- יחסי אדריכל- לקוח, תכנון ובניה בישראל - Architecture.org.il
- אינדקס לאתרי מידע: בנייה ושיפוצים, Google ישראל.

מקור: http://he.wikipedia.org../../../%D7%90/%D7%93/%D7%A8/%D7%90%D7%93%D7%A8%D7%99%D7%9B%D7%9C.html

קטגוריות: אדריכלים | אדריכלות | מקצועות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Česky
- Cymraeg
- Dansk
- Deutsch
- Esperanto
- Español
- Suomi
- Français
- Bahasa Indonesia
- Ido
- Italiano
- 日本語
- Nederlands
- Norsk (nynorsk)
- Norsk (bokmål)
- Polski
- Português
- Srpskohrvatski / Српскохрватски
- Svenska
- ไทย
- Українська
- Tiếng Việt
- 中文